Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18497

b) amennyiben végbiztonsági megállási területet nem biztosítanak, a futópálya hossza a szükséges leszállási, vagy ha ez nagyobb érték, a szükséges gyorsításból történő megállási távolság legyen, amely megfelel a gyakorlati szempontból legalacsonyabb elhatározási sebesség értéknek. A szükséges felszállási távolság fennmaradó része általában a futópálya mindkét végén kialakított biztonsági felszállási területtel biztosítható. 2.9 A fentiekben vázolt körülményeken túl bizonyos esetekben a biztonsági felszállási területek olyan esetben is alkalmazhatók, amikor a minden működő hajtómű mellett szükséges felszállási távolság meghaladja a hajtómű meghibásodás esetére szükséges értékeket. 2007/70/II. szám 2.10 A végbiztonsági megállási terület gyakorlati haszna teljes mértékben elveszhet, ha azt minden igénybevétel után javítani kell. Ezért a területet úgy tervezzék meg, hogy az legalább bizonyos számú használat rongáló hatásának a repülőgép szerkezetének károsítása nélkül ellenálljon.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes